June 18,2018 03:25
चंडीगढ़। अमृतसर-जालंधर जीटी रोड पर सोमवार को एक बड़ा हादसा हो गया जिसमें दिल्ली के एक ही परिवार के 7 लोगों की मौत हो गई। बताया जा रहा है कि इस दर्दनाक हादसे में अमृतसर से दिल्ली लौट रहे परिवार की स्काॅर्पियो सड़क पर खड़े एक ट्रक से टकरा गई। ट्रक से टक्कर होते ही हाईवे पर चीख पुकार मच गई। मौके पर पहुंची पुलिस ने स्थानीय लोगों की मदद से घायलों को अस्पताल में भर्ती कराया।
गौरतलब है कि दिल्ली के उत्तम नगर इलाके का रहने वाला यह परिवार अपनी छुट्टियां बिताने के लिए अमृतसर गया हुआ था और सोमवार को वहां से वापस लौट रही थी। अमृतसर-जालंधर पर पहुंचते ही गाड़ी की रफ्तार तेज हो गई, ऐसा कहा जा रहा है कि चालक को नींद आने के चलते गाड़ी सड़क के किनारे खड़े ट्रक से टकरा गई जिसमें 7 लोगों की जान चली गई। हादसे का अंदाजा इसी बात से लगाया जा सकता है कि स्काॅर्पियो बुरी तरह से क्षतिग्रस्त हो गई।
ये भी पढ़ें - रुड़की में तस्करों ने वनरक्षक को किया अगवा, 50 लोगों खिलाफ मुकदमा दर्ज
यहां बता दें कि दिल्ली के परिवार वालों तक हादसे की खबर पहुंचते ही मातम पसर गया। हादसे में मारे गए लोगों में नई दिल्ली के उत्तम नगर स्थित विपिन गार्डन में रहने वाले अरुण शर्मा, उनकी पत्नी सविता, दोस्त सुनील कुमार, सुनील कुमार की पत्नी पूनम और दो बच्चे शामिल हैं। पूनम के पास से मिला पहचान पत्र हरियाणा का है।
chandigarh amritsar jalandha gt road road accident scorpio accident family of delhi collision with truck identity card haryana police rescue operation damage scorpio अमृतसर-जालंधर जीटी रोड विपिन गार्डन